Julie Andrews
Julie Andrews (pravim imenom Julie Elisabeth Welles; rođena 1. oktobra 1935) jeste engleska glumica i pjevačica. Od djetinjstva uči pjevanje, a već u 12. godini prvi put javno nastupa na jednoj londonskoj reviji. Na Broadwayu je debitirala još kao tinejdžerka 1953. godine u mjuziklu "The Boy Friend". Uslijedili su mjuzikli "My Fair Lady" i "Camelot", za koje je primila brojne nagrade. Andrews je već bila prava legenda na Broadwayu kad je 1964. debitirala ulogom u filmu Mary Poppins, za koju je nagrađena Oscarom, Zlatnim globusom i nagradom BAFTA. Nominaciju za drugog Oscara, kao i nagradu Zlatni globus, dobila je već godinu dana kasnije za nezaboravnu ulogu Marie von Trapp u filmu Moje pjesme, moji snovi. Treću nominaciju za Oscara i treći Zlatni globus dobila je za ulogu u filmskom klasiku Victor/Victoria. Godine 1996. vratila se na Broadway pozorišnom adaptacijom filma Victor/Victoria. Poznata je i po televizijskim filmovima, mjuziklima i serijama, za što je također dobila nagradu Emmy. Uoči Nove godine 1999. dobila je od kraljice Elizabete II odlikovanje "Dame of the British Empire", a 2001. odana joj je počast gala svečanošću u vašingtonskom Kennedy Centeru.